b'\n_START_ARTICLE_\nD\xc5\xbeam\xc5\xa1id\n_START_PARAGRAPH_\nD\xc5\xbeam\xc5\xa1id (perz. \xd8\xac\xd9\x85\xd8\xb4\xdb\x8c\xd8\xaf) ili D\xc5\xbeam (perz. \xd8\xac\xd9\x85) je mitolo\xc5\xa1ki lik iz iranske kulture i tradicije, koji se spominje u Firdusijevom djelu \xc5\xa0ahnama._NEWLINE_U tradiciji i folkloru, D\xc5\xbeam\xc5\xa1id je opisan kao \xc4\x8detvrti i najve\xc4\x87i kralj polumitolo\xc5\xa1ke dinastije Pi\xc5\xa1dadi koja je vladala prije Kajanida. Ta uloga pojavljuje se u zoroastrijskim knjigama (e.g. Ja\xc5\xa1t 19, Vendidad 2), gdje se junak spominje pod avestanskim nazivom D\xc5\xbeima(-K\xc5\xa1aeta), iz kojeg su proiza\xc5\xa1li oblici naziva poput \xe2\x80\x9eD\xc5\xbeam\xc5\xa1id\xe2\x80\x9c i ostalih. Jam\xc5\xa1id je danas popularno mu\xc5\xa1ko iransko i zoroastrijsko osobno ime.'